# Çittara zeneize/Coroña dra Giustiçia mandâ da ro Çê a ro Serenissimo Lonardo da ra Torre

../Ballin Ambasciao dri Pescoei a ro Serenissimo Zorzo Çenturion ../Ra Muza Zeneize ne l’Incoronaçion dro Serenissimo Gian-Steva Doria IncludiIntestazione 15 agosto 2014 75% Da definire
Çittara zeneize Gian-Giacomo Cavalli 1630 CC BY-SA 3.0 GFDL Indice:Çittara zeneize 1745.djvu //it.wikisource.org/w/index.php?title=%C3%87ittara_zeneize/Coro%C3%B1a_dra_Giusti%C3%A7ia_mand%C3%A2_da_ro_%C3%87%C3%AA_a_ro_Serenissimo_Lonardo_da_ra_Torre&oldid=- 20160303163240 //it.wikisource.org/w/index.php?title=%C3%87ittara_zeneize/Coro%C3%B1a_dra_Giusti%C3%A7ia_mand%C3%A2_da_ro_%C3%87%C3%AA_a_ro_Serenissimo_Lonardo_da_ra_Torre&oldid=- 20160303163240
Coroña dra Giustiçia mandâ da ro Çê a ro Serenissimo LONARDO DA RA TORRE Duxe dra Repubrica de Zena, in ra sò Incoronaçion.
I.
Zà con bizarri abbiggi De zin, de zonchi, e d’areghe mariñe, Lasciando ri orifœuggi,
Ri fummi, e ri pontiggi Dre Deitǽ, dre Maestǽ Diviñe, Sciù re corde argentiñe De Çittara Zeneize, In conçerto idiotto D’Ambasciao sciabegotto, Con voxe anco in Toscaña aora ben speize Ti fessi a ra tò luxe
Cæro un basso Pescao denanti a un Duxe:
II. Aora che in nœuvi lampi
Se mira comme in scena Ricca d’un nœuvo Sô ra nostra sfera; Che re rive e ri campi
Trapassando de Zena,
Porta lumme a ra luxe forestera: Ch’uña e l’atra Rivera A son de feste e canti Ro nomme fa trascorre Dro nœuvo Duxe TORRE De là da ri Ponenti e ri Levanti: Che l’ære a son de tromba LONARDO Serenissimo rimbomba:
III. Con manto da Regiña Superbo e maestozo Vegni, Muza, assettâ sciù carro d’oro: Vesti luxe Diviña, Abito luminozo, Mirabile per pompa e per decoro. Ro ciù ricco tezoro, Che ro Parnazo infonde; L’ægua, che in graçia doña Apollo in Elicoña,
Fa che a sguaçço e a rebocco aora m’abonde; Onde passe ogni meta De veña e canto infuriao Poeta.
IV. Dre Torre in sciù re çimme, Muza, da ti rapío
Aquila m’ærzerò fin a re stelle, Là tra re caoze primme L’intelletto spedío Barançerà queste sostançe e quelle. De fummi e bagatelle Vîrà pascese in terra L’ommo a ro Çê nasciúo, E mœuve ingrato e cruo Contra ro mæsmo Çê contrasto e guerra, Superbo, rebellante, Pigmeo pretensô d’esse gigante.
V. Mirerà comme in spegio De raggi trasparenti Scrite in re carte dri Decretti eterni, Dro ben nostro e dro megio Re caoze e ri aççidenti, Ri fondamenti, e ri segretti interni: Che ri Imperii e Governi De questo Mondo chíe, Onde ognun tanto aspira, Chi ben dentro ri mira, Tanto son veri Imperii e Monarchie, In quanto de lasciúe Han reixe e fondamento, e ninte ciúe.
VI. Muza, ma chi me porta, Con che força fatale, A stupô nœuvo aora lasciù de peizo? Donna miro per scorta In maestǽ Reale Uscî da gran Palaçio de Pareizo, Che a l’un dri fianchi appeizo Stocco in oro luxente Per pompa ò per uzança, Che in man ten ra barança,
Con ra quâ, per n’ódî chì ciù lamente, Streita in arme e cavallo, A l’andà in Çê per abitâ de stallo.
VII. Con pê de neive pura, Che in l’eterno viaggio Atra via che de læte moǽ no stampa, Là, donde ra verdura Fa comparî ro raggio Ciù graçiozo de l’eterna Lampa, Onde a fronte s’accampa Con tromba de l’óretta Desteizo pe ra riva, Bravo per prospettiva
Dapertutto un’exerçito d’erbetta;
Grave per portamento Zà ra miro inviâse a passo lento.
VIII. E in giardin, che in disparte A recammi tesciúi
De laberinto fæti a ro compasso,
Sito squadra e comparte Con astreghi battui A perle e diamanti per strapaçço. Onde a ferma ro passo, Re vivagne d’arinto, Dri rossignœu ra canto, Re scioî de tanto in tanto
Mettan ro passaggê comme in proçinto: Onde in forme villañe Fan re Ombre ombre e bonombre int're fontañe.
IX. Da ri costi, onde spande
Primaveiria superba Tra fœugge ciù bislacche e ciù pompoze Re scioî che fan dro grande, Dominando per l’erba Con imperio re scioî manco fastoze,
Peonie maestose
Regiñe in sciù ri fusti, Rœuze a rubin retræte, Livii imperlǽ de læte, Çento e mille scioî nœuve a tutti gusti Deçimando a l’attreçça, E tra re scioî queste parolle intreçça:
X. Figgio, che in queste rive, Ond’è larga ogni noja, Onde moǽ no se prœuva ora infeliçe, Onde vitta se vive D’indiçibile gioja Eterna, insaçiabile, feliçe; Onde per trattegnîse, Stracque da ro compoñe, Vegnan con mille sfersi Re Regiñe dri versi A tesce a ri Poeti re coroñe,
Per graçia aora t’è dæto De vaghezzâ queste belleççe in fæto:
XI. Questa, che aora ti miri De nostra man tesciúa Tra brocchetti e carzœu con tanta tresca,
Tramescciâ de zaffiri, A stelle repasciúa, Coroña così bella e così fresca, Onde l’Arte, chi tresca Chimerizzando incastri Con groppi e con modelli De scioî mescce a giojelli, Tra coroî de smeraldi e d’alabastri, Con girozo contrasto Asbassa a ra Natura ogni sò fasto:
XII. A quello, gran LONARDO Pórtara, chi ha in governo De Zena e dra Liguria aora ro Stato; Che con provido sguardo, Con conseggio paterno Sêze aora Duxe in quello gran Senato: D’intelletto tanto âto, De bontæ così rære, De virtù così sode, Degne de tanta lode, Eletto con re balle a çentanære, Primma in Çê, che a ro mondo, Da ro Çê, chi no vòsse esse secondo.
XIII. Digghe, che un’atra eterna A ro son dra sò famma, Chì tra noî zà mirabile e stupendo, Mentre Lê zù governa, Ro Çê sciù ne recamma, Ra quâ de nostra man se va tescendo: Che per gusto n’appendo Spesso tra questi rammi In mœuo de ghirlanda Ro sboçço in ogni banda, Con abbelline tutti questi andammi; Che zà, con fâne ciaçça, Tutto ro Çê ne giubila e ne sguaçça.
XIV. Che intrepido o sostegne Con cœu libero e franco Ro peizo dro Governo e dro Comando: Che incorrotta o mantegne Pe ro ciù, pe ro manco Ra Giustiçia, che in Lê se stà spegiando; Che ro Çê destinando, Con scrive e con vei tutto A œuggi ciù che d’Argo, Per quanto o poære largo,
A sì belle aççioin braçço d’aggiutto, Cioverà d’ogn’intorno Graçie a Zena in sò graçia e nœutte e giorno.
XV.
Così da re tempeste In sò preghera uscía Dre guerre, onde ro Mondo pâ che arragge, E da famme e da peste
Preservâ, favoría, Mentre tutta l'Italia è intr’re tenagge, Coroña de muragge Nœuva a re sœu venture Ærzendo per trofeo, Comme in campo ò torneo, Per intorno ri monti e re cianure, Farà tutto a uña voxe
Stupî ro Mondo in mirioin de croxe.
XVI. Muza, taxi, no ciù: ti no t’accorzi A re bocche, a ri sguardi, Che parla ro Semin, e ro Ricciardi$^{[sic]}$?
* ↑ Le piante specchiandosi nelle fonti scherzano e ingannano la vista.
* ↑ Lontano.